Publication: Magyar Közlöny
Issue: MK-1999-70 (Year: 1999, Number: 70)
Era: 1990-2004
Section: szervek hivatásos állományú tagjainak szolgálati viszonyáról szóló 1996. évi XLIII. törvény szerinti korlátozását;
Paragraph Index: 574

1. A foglalkozás gyakorlása során előforduló legfontosabb feladatcsoportok, feladatok A határrendész szakma gyakorlása során az oktatott tantárgyak által lefedett szakmai ismeretek területén belül ismerje: — a Magyar Köztársaság államszervezetének rendszerében a Fegyveres Erők, a Határőrség helyét, szerepét, a határőrizetről és a Határőrségről szóló 1997. évi XXXII. törvény alapján a vonatkozó alapfogalmakat, feladatokat, a szervezet felépítését, működésének fő szabályait; — a határőr igazgatóságok, határőrizeti kirendeltségek, határforgalmi kirendeltségek, határvadász századok szervezetét, tevékenységének elveit, a feladatellátásra vonatkozó jogszabályokat, szabályzatokat, a kirendeltségek, alegységek működésének fő szabályait; — a járőrszolgálat ellátásának szabályait, a határrendész intézkedéseit, a kényszerítő eszközök alkalmazására vonatkozó rendelkezéseket; — az államhatárral összefüggő nemzetközi szerződésekből adódó főbb feladatokat; — a szolgálati állatok, műszaki-technikai berendezések, technikai eszközök alkalmazásának alapvető kérdéseit; — a határforgalom ellenőrzésének elveit, rendszerét, gyakorlatát a kirendeltségek működésének, irányításának alapelveit, az együttműködésből adódó feladatokat; — az úti okmányok, az európai uniós, a szomszédos és más államok személyi igazolványai, valamint gépjármű forgalmi okmányok és más vezetői engedélyek fajtáit, anyagának védelmi és biztonsági rendszere jellemzőit, eredetiségét és érvényességét; — az európai uniós, a szomszédos és más államok által kiadott vízumok fajtáit, biztonsági jellemzőit, érvényességükre vonatkozó szabályokat, kiadásának, kezelésének, tárolásának szabályait; — a személyazonosítást elősegítő ismérveket, jellemzőit és felhasználásukat az ellenőrzés során; — a jogellenes cselekményt elkövetők, embercsempészek módszereit; — a kábítószer elleni küzdelemből adódó feladatokat, a fegyver, lőszer, sugárzó anyag elrejtésének, az államhatáron való átjuttatásának módszereit, a lopott gépjárművek felfedésének lehetőségeit; — a rendszeresített számítástechnikai eszközök kezelését; — az általános és személyiség-lélektan alapfogalmait, a kulturált határrendész intézkedés alkalmazott pszichológiai módszereit; — a magyar határőrizet történetének főbb szakaszait, jellemzőit, a határőrizetben napjainkban végbement változásokat; — a szomszédos államokról rendelkezésre álló legfontosabb jellemzőket (népesség összetétel, gazdasági fejlettség, kulturális hagyományok, idegenforgalmi nevezetességek, közlekedési infrastrukturális helyzet stb.); — szakaszkötelékig a harcvezetés elveit, béke és minősített időszakokban történő rendvédelmi hatósági és csapaterős tevékenységek alapvető feladatait; — a Határőrségnél rendszeresített fegyver és haditechnikai eszközök működésének, használatának alapelveit; — alapvető jogelméleti fogalmakat, a Magyar Köztársaság Alkotmányának alapvető rendelkezéseit, az államigazgatási (közigazgatási), bűntető- és szabálysértési jog alapvető szabályait; — a Határőrség tevékenységét meghatározó államigazgatási (közigazgatási), büntetőeljárási és szabálysértési eljárási szabályokat; — a külföldiekre vonatkozó rendészeti szabályokat; — az államhatárral összefüggő, valamint a közúti határátkelőhelyen elkövetett szabálysértéseket, a helyszíni bírságolás és a szabálysértési feljelentés szabályait; — a menekültüggyel kapcsolatos határőrségi eljárást; — a személyek államhatáron történő átadás-átvételével kapcsolatos határőrségi feladatokat; — a schengeni egyezményből adódó rendészeti jellegű feladatok alapvető elvi kérdéseit; — az alapvető kriminalisztikai elveket, eszközöket, módszereket, eljárásokat; — a nyílt felderítő munka alapjait, módszereit, eszközeit, fő irányait, területeit; — az államhatárral összefüggő, Határőrség hatáskörébe tartozó bűncselekményeket, a Határőrség bűnüldözési feladatait, nyomozati eljárásokat; — létesítmény, objektum, terület őrzését, védelmét, az oda történő be- és kiléptetést, a szállítás és a belső rend biztonsági szempontból történő ellenőrzését; — jármű és más ingóság őrzését, védelmét; — szállítmányok kísérését, őrzését, illetve pénz- és értékszállítások végzését; — személyek testi épségének, személyi szabadságának védelmét, azok ellen irányuló fenyegetések, támadások elhárítását; — helyszínbiztosítást, rendezvénybiztosítást; — a fegyveres szervek hivatásos állományú tagjainak szolgálati viszonyáról szóló törvény és a kapcsolódó jog- 1999/70. szám szabályok szerint a határrendész állományra vonatkozó, a szolgálati viszonyt rendező alapvető szabályokat; — a Határőrség tagjainak jogait és kötelességeit, a fegyelmi és a kártérítési eljárás rendjét, szankcióit, valamint az alaki és öltözködési szabályzatok előírásait.

Source: https://magyarkozlony.hu/hivatalos-lapok/4664456b6ca43ff86a2a2b6982a59c6fccf07275/dokumentumok/31c1a3f32db4c620634c8207553b5a3a23dbf7ef/letoltes